Un cetăţean italian 26 de ani, student, a murit în timp ce juca fotbal pe un teren de sport din Arad.
"La data de 5 martie a.c., în jurul orei 20:45, poliţiştii arădeni au fost sesizaţi despre faptul că, pe un teren de sport din municipiu, un tânăr ar fi decedat în timp ce desfăşura activităţi sportive. Acesta a fost identificat în persoana unui cetăţean italian, de 26 de ani, care studia la o universitate din Arad", a transmis IPJ Arad.
Trupul neînsufleţit a fost transportat la Serviciul Judeţean de Medicină Legală, pentru autopsie şi stabilirea cauzei decesului.
Potrivit poliţiştilor, nu sunt suspiciuni cu privire la comiterea unei fapte penale.